text: চকোলেট খেলে ঠিক থাকবে শ্রবণশক্তি! বলছে সমীক্ষা | খবরিয়া ২৪
  Home নিউজ চকোলেট খেলে ঠিক থাকবে শ্রবণশক্তি! বলছে সমীক্ষা
  ওয়েব ডেস্ক, ২৪ মেঃ প্রেমের সম্পর্কের সব থেকে মিষ্টি উপহার হল চকোলেট। সম্পর্ক যেন আরও মধুর হয়ে যায়। বেশ কিছু দিন থেকেই উঠে আসছে চকলেটের নানা গুন। জানা গিয়েছিলো দ্রুত মন ভালো করে দেয় এই ডার্ক চকলেট। সম্প্রতি এক গবেষণায় উঠে এসেছে আরও একটি নতুন তথ্য। ওই গবেষণায় বলা হয়েছে, চকোলেট খেলে নাকি আপনার শ্রবণশক্তি ঠিক থাকবে। মানে মাঝ বয়সেই কানে কম শোনার প্রবণতা দেখা যাবে না। সম্প্রতি এক গবেষণায় এমনটাই বলা হয়েছে। দক্ষিণ কোরিয়ার রাজধানী সিওলের একদল চিকিৎসক এই গবেষণা করেছেন। সেখানে দেখা গিয়েছে ৪০ থেকে ৬৪ বছর বয়সীদের মধ্যে যাঁরা চকোলেট খান তাঁদের তুলনায় বাকিদের মধ্যে কানে শোনার সমস্যা বেশি। অর্থাৎ চকোলেট যাঁরা খান তাঁরা বুড়ো বয়সেও হিয়ারিং এড ছাড়াই দিব্যি কানে শুনতে পাবেন। বা বলা ভালো কানে শোনার যন্ত্রটা বাকিদের তুলনায় কয়েকদিন পরে প্রয়োজন হবে।
  একটি রিপোর্টে বলা হয়েছে চকোলেটে থাকা মূল উপাদান কোকো-তে থাকে একটি বিশেষ ধরণের কেমিক্যাল। যার নাম পলিফেনলস। এই পলিফেনলসের মধ্যে রয়েছে প্রচুর পরিমাণ অ্যান্টিঅক্সিডেন্ট এবং অ্যান্টি-ইনফ্লেমেটরি উপাদান। আর এইসব উপাদানই মাঝবয়সে শ্রবণশক্তি হারানোর বা কমে যাওয়ার থেকে আপনাকে বাঁচাবে। ৩৫৭৫ জন মাঝবয়সী মহিলা এবং পুরুষকে নিয়ে এই সমীক্ষা করা হয়েছে। আর দেখা গিয়েছে তাঁদের মধ্যে যাঁরা চকোলেট খেয়ে অভ্যস্ত তাঁদের কানে শোনার ক্ষমতা বাকিদের তুলনায় অনেকটা ভালো। অতএব গবেষণা এবং সমীক্ষা অনুযায়ী, চকোলেটই নাকি কানে শোনার সমস্যাকে কমাতে সাহায্য করবে।
  Previous article২০২১ তৃণমূল ফিনিশ, ২৯৪টি বিধানসভা আসনের মধ্যে ১২৯টি বিধানসভা কেন্দ্রে এগিয়ে গেরুয়া শিবির